Monday, 21 June 2010 16:49
Waray News
TACLOBAN CITY - Padayon nga nagdudumara hin imbestigasyon an mga kapulisan agud halpaton an mga susek nga nag-kawat han milagroso nga rebulto ni Sr. San Pascual Baylon, an mahal nga Santo han Guinarona Parish, ha Dagami Leyte.
Ha inisyal nga report nga nakuha han Bombo Radyo Tacloban, dida han kaagahon han Hunyo 19, 2010 nahinabo an pag-pangawat ha mismo altar han simbahan ha mao nga parokya.
Gin-aabi-abi naman adton mga nakakita o nakakasabot kun hain an rebulto ni Sr. San Pascual Baylon nga makipag-sumpayan ha otoridad agud mahibalik ini ha iya panimalay nga simbahan.
eng_Latn war_Latn war_Latn war_Latn war_Latn